# Хабрахабр

Хабраха́бр (кыскача Хабр) — информацион технологияләр, бизнес һәм интернет белән бәйле яңалыкларны, фикерләрне, аналитик мәкаләләрне нәшерләү өчен барлыкка китерелгән күп функцияле сайт. Яңалыклар сайты һәм күмәк блог функцияләрен берләштерә.
2006 елның июнендә нигезләнгән.
Хабрахабр нигезенә сайтның мәгълүмати яктан тулыландыруына юнәлдерелгән күмәк иҗат моделе салынган. Катнашучылар күмәк һәм шәхси блогларга язалар, подкастлар нәшер итәләр, башка телләрдән мәкалә тәрҗемә итәләр, тавыш бирүләр һәм сорау алулар оештыралар, үзара аралашалар.
2007 елда сайт РОТОР атамалы интернет-бүләкләвенә лаеклы дип табыла («Елның ачышы» һәм «Елның интернет-берләшмәсе» номинацияләрендә). Шулай ук аңа нигез салучы Денис Крючков та «Елның продюсеры» номинациясендә шул ук премиягә лаек дип табыла. 2008 елда сайт «Елның өмет өзелүе» номинациясендә икенче урын ала, ләкин 2009 елда яңадан «Елның интернет-берләшмәсе» исеменә лаек була..
Дөньяда 2014 елның 17 сентябрь көнендә архивланган. иң күп керелгән 500 сайт исемлегенә керә.

# Хабрахабр
## Бүлекләр
### Публикацияләр

Тематик, шәхси һәм корпоратив блоглар системасы. Һәрбер корпоратив блог берничә бүлекчәдән тора: беренчесе («захабренный», яки хабрланган) катнашучылар тарафыннан хупланган топикларны аңлата, икенчесе («отхабренный», хабрсызланган) − катнашучыларга ошамаган топиклар. Хабрахабрда Google, Яндекс, ABBYY, Intel, Microsoft, REG.RU һ.б. ширкәтләрнең шәхси блоглары бар.

# Хабрахабр
## Бүлекләр
### Сораулар һәм җаваплар (Q&A)

2010 елның көзеннән Google Сораулар һәм Җаваплар һәм Ответы@Mail.Ruга охшаш Сораулар һәм Җаваплар сервисы кертелә. Бу бүлекчәдә теләсә кайсы катнашучы IT өлкәсендә үз соравын сорый һәм башка катнашучылардан җавап көтә ала.
2013 елда Хабрахабрдан аерыла һәм мөстәкыйль сайт булып китә (toster.ru).

# Хабрахабр
## Бүлекләр
### Кулланучылар

Бүлекчәдә теркәлгән катнашучылар буенча статистика тупланган (илләр һәм регионнар буенча бүленеш, теркәлгән һәм актив кулланучылар саны) һәм шулай ук кулланучыларның хабракөчләре буенча рейтингын күрсәтә.

# Хабрахабр
## Бүлекләр
### Компанияләр

Югары технологияләрнең теге яки бу өлкәсе белән бәйле компанияләрнең дәрәҗәләре. Рейтингның нигезендә кулланучыларның компанияләргә бәяләмәләре ята.

# Хабрахабр
## Бүлекләр
### Хаблар

Бүлекчә постлар язу өчен сайлана ала торган темалар (сайтта хаб дигән атама астында) җыентыгын тәшкил итә.

# Хабрахабр
## Бүлекләр
### Песочница (Комчылык)

Комчылык read-only кулланучыларның постларын нәшер итү өчен кирәк. Мондагы постлар әлегә сайтта тулы хокукы булмаган кулланучылар тарафыннан языла. Комчылыкка эләккәннән соң мәкаләне хабрланган кулланучылардан берәрсе күреп, аны төп бүлеккә өсти ала.

# Хабрахабр
## Механизмнар
### «Карма»

Карма кулланучыларның башка кулланучыга, компаниягә яки күмәк блогга мөнәсәбәтен билгеләү өчен кулланыла. Башка кулланучының кармасын бары тик кармалары 15тән күбрәк булган кулланучылар үзгәртә ала.

# Хабрахабр
## Механизмнар
### Топиклар өчен тавыш бирү һәм комментарийлар

Топиклар һәм комментарийлар өчен тавыш бирү аларга карата мөнәсәбәтне билгели.

# Хабрахабр
## Механизмнар
### Хабракөч

Катнашучының җәмгыятькә тәэсирен билгеләүче тагын бер параметр. Хәзерге вакытта рейтинг дип аталып йөртелә.

# Хабрахабр
## Шулай ук кара

* reddit.com
* Digg.com
* Slashdot
* News 2.0
* Roem.ru